《送人入新罗使》
唐代·李昌符

鸡林君欲去，立册付星轺。越海程难计，征帆影自飘。

望乡当落日，怀阙羡回潮。宿雾蒙青嶂，惊波荡碧霄。

春生阳气早，天接祖州遥。愁约三年外，相迎上石桥。

作者简介：[唐]（约公元八六七年前后在世）字若梦，（唐诗纪事作嵓梦。此从唐才子传）里居及生卒年均不详，约唐懿宗咸通中前后在世。有诗名，久不登第。咸通四年，（公元八六三年）忽得一计，乃作婢仆诗五十首，中有云：“春娘爱上酒家楼，不怕归迟总不忧；推道那家娘子卧，且教留住待梳头”。又云：“不论秋菊与春花，个筒能瞳空肚茶。无事莫教频入库，每般（或作一名）闲物要些些”。所言皆中婢仆之讳，浃旬之间，京都盛传。是年遂及第尝与郑谷酬赠。仕历尚书郎、膳部员外郎。（唐才子传作昌符作奴婢诗，御史劾以轻薄为文，多妨政务，遂谪官终身。此从北梦琐言）昌符著有诗集一卷，《唐才子传》传于世。